**6/2022.**

**JEGYZŐKÖNYV**

*Üllés Nagyközségi Önkormányzat Képviselő-testületének*

*2022. március 22-i munkaterv szerinti, nyílt üléséről*

*Tfik-ban rögzítve: 2022. március*

**Mellékletek:**

1.) Meghívó

2.) Jelenléti ívek

3)Beszámoló a lejárt határidejű határozatok végrehajtásáról

4.) Rendelet-tervezet a felsőoktatási intézményekben tanulók „Üllési Talentum” ösztöndíj támogatásról

5.) Üllés Nagyközségi Önkormányzat Képviselőtestületének 4/2022.(III.23.)önkormányzati rendelete a felsőoktatási intézményekben tanulók „Üllési Talentum” ösztöndíj támogatásról

6.) Rendelet-tervezet az egészségügyi alapellátás körzeteiről

7.) Üllés Nagyközségi Önkormányzat Képviselőtestületének 5/2022.(III.23.)önkormányzati rendelete az egészségügyi alapellátás körzeteiről

8.) Rendelet-tervezet a Képviselő-testület és szervei Szervezeti és Működési Szabályzatáról szóló 16/2019.(XI.13.)önkormányzati rendelet módosításáról

9.) Üllés Nagyközségi Önkormányzat Képviselőtestületének 6/2022.(III.23.)önkormányzati rendelete a Képviselő-testület és szervei Szervezeti és Működési Szabályzatáról szóló 16/2019.(XI.13.)önkormányzati rendelet módosításáról

10.) Rendelet-tervezet a településkép védelméről

11.) Üllés Nagyközségi Önkormányzat Képviselőtestületének 7/2022.(III.23.)önkormányzati rendelete a településkép védelméről

12.) Üllés Nagyközségi Önkormányzat 2022. évi közbeszerzési terve

13.) Beszámoló az egészségügyi alapellátás helyzetéről

14.)Üllés Nagyközségi Önkormányzat Képviselő-testülete Üllés Nagyközségi Önkormányzat Tanyagondnoki Szolgáltatás I-III. számú tanyagondnoki körzetek Szakmai Programjának módosítása

15.) PÜB nyílt ülés jegyzőkönyve

Üllés Nagyközségi Önkormányzat Képviselő-testületének

2022. március 22-i munkaterv szerinti nyílt ülésén meghozott

**H A T Á R O Z A T O K**

**46/2022.(III.22.)önkormányzati határozat** 5.o.

**Tárgy:** A Képviselőtestület 2022. március 22-i munkaterv szerinti, nyílt ülésének napirendi pontja

**47/2022.(III.22.)önkormányzati határozat** 6.o.

**Tárgy**: Tájékoztató lejárt határidejű képviselőtestületi határozatok végrehajtásáról

**48/2022. (III.22.) önkormányzati határozat**  9.o.

**Tárgy:** Üllés Nagyközségi Önkormányzat 2022. évi közbeszerzési terve

**49/2022. (III.22.) önkormányzati határozat**  10.o.

**Tárgy:** Tájékoztató az egészségügyi alapellátás helyzetéről - az I. számú háziorvosi körzet tájékoztatója

**50/2022. (III.22.) önkormányzati határozat**  11.o.

**Tárgy:** Tájékoztató az egészségügyi alapellátás helyzetéről - a II. számú háziorvosi körzet tájékoztatója

**51/2022. (III.22.) önkormányzati határozat**  13.o.

**Tárgy:** Tájékoztató az egészségügyi alapellátás helyzetéről – a Fogorvosi körzet tájékoztatója

**52/2022. (III.22.) önkormányzati határozat**  13.o.

**Tárgy:** Tájékoztató az egészségügyi alapellátás helyzetéről – a Védőnői Szolgálat tájékoztatója

**53/2022. (III.22.) önkormányzati határozat**  15.o.

**Tárgy:** Tájékoztató az egészségügyi alapellátás helyzetéről – a központi orvosi ügyelet tájékoztatója

**54/2022. (III.22.) önkormányzati határozat**  16.o.

**Tárgy:** Üllés Nagyközségi Önkormányzat Képviselő-testülete Üllés Nagyközségi Önkormányzat Tanyagondnoki Szolgáltatás I-III. számú tanyagondnoki körzetek Szakmai Programjának módosítása

**55/2022. (III.22.) önkormányzati határozat**  17.o.

**Tárgy:** Zárt ülés elrendelése

Üllés Nagyközségi Önkormányzat Képviselő-testületének

2022. március 22-i munkaterv szerinti nyílt ülésén megalkotott

**R E N D E L E T EK**

**4/2022.(III.23.)ÖNKORMÁNYZATI RENDELETE**  7.o.

A FELSŐOKTATÁSI INTÉZMÉNYEKBEN TANULÓK”ÜLLÉSI TALENTUM” ÖSZTÖNDÍJ TÁMOGATÁSRÓL

**5/2022.(III.23.)ÖNKORMÁNYZATI RENDELETE**  8.o.

AZ EGÉSZSÉGÜGYI ALAPELLÁTÁS KÖRZETEIRŐL

**6/2022.(III.23.)ÖNKORMÁNYZATI RENDELETE**  8.o.

A KÉPVISELŐTESTÜLET ÉS SZERVEI SZERVEZETI ÉS MŰKÖDÉSI SZABÁLYZATÁRÓL SZÓLÓ 16/2019.(XI.13.)ÖNKORMÁNYZATI RENDELET MÓDOSÍTÁSÁRÓL

**7/2022.(III.23.)ÖNKORMÁNYZATI RENDELETE**  9.o.

A TELEPÜLÉSKÉP VÉDELMÉRŐL

**Jegyzőkönyv**

Készült: az Üllés Nagyközségi Önkormányzat Képviselőtestületének 2022. március 22-i munkaterv szerinti, nyílt ülésén.

Helye: Polgármesteri Hivatal, Tárgyaló

Az ülés kezdetekor jelenlévő képviselők: Nagy Attila Gyula polgármester, Juhász Attila alpolgármester, Dudás János, Fodorné Bodrogi Judit Zsuzsanna, Meszesné Volkovics Szilvia Edit képviselők

Távolmaradását előzetesen jelezte: Mészáros Marcell képviselő

Tanácskozási joggal meghívottak közül jelen van:

Dr. Borbás Zsuzsanna jegyző, Dr. Vezendi Tamás fogorvos, Kiss Ilona védőnő, Marótiné Hunyadvári Zita Csigabiga Óvoda és Bölcsőde vezetője, Hódiné Vass Magdolna iskola tagintézmény-vezető

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a nyílt ülés résztvevőit.

A Jelenléti ív alapján megállapítja, hogy a Képviselőtestület 7 tagjából 5 fő jelen van, így az ülést határozatképesnek nyilvánítja és azt megnyitja.

Javasolja a napirendek meghívó szerinti megtárgyalását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**46/2022.(III.22.)önkormányzati határozat**

**Tárgy:** A Képviselőtestület 2022. március 22-i munkaterv szerinti, nyílt ülésének napirendi pontja

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2022. március 22-i munkaterv szerinti nyílt ülésének napirendjét az alábbiak szerint határozza meg:

**1.) Beszámoló a lejárt határidejű határozatok végrehajtásáról**

Előadó: Nagy Attila Gyula polgármester

**2.) Rendelet-tervezet a felsőoktatási intézményekben tanulók „Üllési Talentum” ösztöndíj támogatásáról**

Előadó: Nagy Attila Gyula polgármester

**3.) Rendelet-tervezet az egészségügyi alapellátás körzeteiről**

Előadó: Nagy Attila Gyula polgármester

**4.) Rendelet-tervezet a Képviselő-testület és szervei Szervezeti és Működési Szabályzatáról szóló 16/2019.(XI.13.)önkormányzati rendelet módosításáról**

Előadó: Nagy Attila Gyula polgármester

**5.)** **Rendelet-tervezet a településkép védelméről**

Előadó: Nagy Attila Gyula polgármester

**6.) Üllés Nagyközségi Önkormányzat 2022. évi közbeszerzési terve**

Előadó: Nagy Attila Gyula polgármester

**7.) Beszámoló az egészségügyi alapellátás helyzetéről**

Előadó: Nagy Attila Gyula polgármester

**Aktuális kérdések**

**8.)****Üllés Nagyközségi Önkormányzat Képviselő-testülete Üllés Nagyközségi Önkormányzat Tanyagondnoki Szolgáltatás I-III. számú tanyagondnoki körzetek Szakmai Programjának módosítása**

Előadó: Nagy Attila Gyula polgármester

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**1)Napirend**

**Beszámoló a lejárt határidejű határozatok végrehajtásáról**

Előadó: Nagy Attila Gyula polgármester

*(az előterjesztés a jegyzőkönyv 3. számú melléklete)*

Nagy Attila Gyula polgármester: mindenki megkapta az előterjesztést. Ebben szerepelnek azok a határozatok, amelyet a testület az előző testületi ülésen meghozott, illetve azok végrehajtása is.

Kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**47/2022.(III.22.)önkormányzati határozat**

**Tárgy**: Tájékoztató lejárt határidejű képviselőtestületi határozatok végrehajtásáról

**H A T Á R O Z A T**

Üllés Nagyközség Képviselőtestülete a „Tájékoztató lejárt határidejű képviselőtestületi határozatok végrehajtásáról” szóló polgármesteri beszámolót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**2.) Napirend**

**Rendelet-tervezet a felsőoktatási intézményekben tanulók „Üllési Talentum” ösztöndíj támogatásáról**

Előadó: Nagy Attila Gyula polgármester

*(az előterjesztés a jegyzőkönyv 4. számú melléklete)*

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének.

Dudás János PÜB elnöke: a bizottság a rendelet-tervezet elfogadását javasolja.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT 4/2022.(III.23.)ÖNKORMÁNYZATI RENDELETE A FELSŐOKTATÁSI INTÉZMÉNYEKBEN TANULÓK”ÜLLÉSI TALENTUM” ÖSZTÖNDÍJ TÁMOGATÁSRÓL.

*(a rendelet szövege a jegyzőkönyv 5. számú melléklete)*

**3.) Napirend**

**Rendelet-tervezet az egészségügyi alapellátás körzeteiről**

Előadó: Nagy Attila Gyula polgármester

*(az előterjesztés a jegyzőkönyv 6. számú melléklete)*

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének.

Dudás János PÜB elnöke: a bizottság a rendelet-tervezet elfogadását javasolja.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT 5/2022.(III.23.)ÖNKORMÁNYZATI RENDELETE AZ EGÉSZSÉGÜGYI ALAPELLÁTÁS KÖRZETEIRŐL

*(a rendelet szövege a jegyzőkönyv 7. számú melléklete)*

**4.) Napirend**

**Rendelet-tervezet a Képviselő-testület és szervei Szervezeti és Működési Szabályzatáról szóló 16/2019.(XI.13.)önkormányzati rendelet módosításáról**

Előadó: Nagy Attila Gyula polgármester

*(az előterjesztés a jegyzőkönyv 8. számú melléklete)*

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének.

Dudás János PÜB elnöke: a bizottsági ülésen a jegyzőnő részletesen ismertette a rendeletmódosítás indokait, melynek nyomán a bizottság a rendelet-tervezet elfogadását javasolja.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT 6/2022.(III.23.)ÖNKORMÁNYZATI RENDELETE A KÉPVISELŐTESTÜLET ÉS SZERVEI SZERVEZETI ÉS MŰKÖDÉSI SZABÁLYZATÁRÓL SZÓLÓ 16/2019.(XI.13.)ÖNKORMÁNYZATI RENDELET MÓDOSÍTÁSÁRÓL

*(a rendelet szövege a jegyzőkönyv 9. számú melléklete)*

**5.) Napirend**

**Rendelet-tervezet a településkép védelméről**

Előadó: Nagy Attila Gyula polgármester

*(az előterjesztés a jegyzőkönyv 10. számú melléklete)*

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének.

Dudás János PÜB elnöke: a bizottság a rendelet-tervezet elfogadását javasolja.

*Dr. Faragó-Mészáros Judit képviselő 15 óra 12 perckor megérkezik az ülésterembe*

Nagy Attila Gyula polgármester: megállapítja, a képviselőtestület 7 fős tagja közül 6 fő jelen van, az ülés határozatképes.

Kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT 7/2022.(III.23.)ÖNKORMÁNYZATI RENDELETE A TELEPÜLÉSKÉP VÉDELMÉRŐL

*(a rendelet szövege a jegyzőkönyv 11. számú melléklete)*

**6.) Napirend**

**Üllés Nagyközségi Önkormányzat 2022. évi közbeszerzési terve**

Előadó: Nagy Attila Gyula polgármester

*(az előterjesztés a jegyzőkönyv 12. számú melléklete)*

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének.

Dudás János PÜB elnöke: a bizottság a határozati javaslatban foglaltak elfogadását javasolja.

Nagy Attila Gyula polgármester: a terv 2 pályázati projekt közbeszerzési eljárását tartalmazza, de nagy valószínűséggel nyerni fog még idén a két kerékpárutas és a park felújítását célzó pályázatuk is.

Kérdés, észrevétel van-e? Amennyiben nincs, úgy javasolja a határozati javaslatban foglaltak elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**48/2022. (III.22.) önkormányzati határozat**

**Tárgy:** Üllés Nagyközségi Önkormányzat 2022. évi közbeszerzési terve

**H A T Á R O Z A T**

1. Üllés Nagyközségi Önkormányzat Képviselőtestülete Üllés Nagyközségi Önkormányzat 2022. évi közbeszerzési tervét az előterjesztés melléklete szerint jóváhagyja.
2. A Képviselőtestület felkéri Dr. Borbás Zsuzsanna jegyzőt, hogy a jóváhagyott 2022. évi közbeszerzési tervet a Közbeszerzési Hatóság Adatbázisában tegye közzé, illetve intézkedjen annak Üllés Nagyközségi Önkormányzat honlapján történő megjelentetéséről.

**Határidő:** azonnal

**Felelős:** Dr. Borbás Zsuzsanna

jegyző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Papp Ágnes pályázati ügyintéző
4. Irattár

**7.) Napirend**

**Beszámoló az egészségügyi alapellátás helyzetéről**

Előadó: Nagy Attila Gyula polgármester

*(az előterjesztés a jegyzőkönyv 13. számú melléklete)*

Nagy Attila Gyula polgármester: meghívták az egészségügyi dolgozókat, de sajnos a két háziorvos az ülésen nem tudott részt venni.

Elsőként az I. számú háziorvosi körzet tevékenységéről készült tájékoztatót tekintsék át.

Dudás János PÜB elnöke: részletes beszámolást kaptak. Az elhalálozás és a születésszám közötti szórás nagyon nagy. Ez nyilván a betegek átlagéletkorában adódik és nem az orvosok munkáját minősíti.

Nagy Attila Gyula polgármester: igen, ez sajnos tendenciózus, de az is, hogy sokan költöznek Üllésre. Ez a népességi adatokból látszódik. Örvendetes, hogy nem csökkent a szám, minimális emelkedést mutat.

Kérdés, észrevétel van-e az I. háziorvosi körzet munkájával kapcsolatosan? Amennyiben nincs, úgy megköszöni a körzet munkáját és javasolja a tájékoztató jóváhagyását.

A Képviselőtestület 6 igen szavazattal a javaslattal egyetért és az alábbi határozatot hozza:

**49/2022. (III.22.) önkormányzati határozat**

**Tárgy:** Tájékoztató az egészségügyi alapellátás helyzetéről - az I. számú háziorvosi körzet tájékoztatója

**H A T Á R O Z A T**

Üllés Nagyközségi Önkormányzat Képviselőtestülete áttekintette az I. számú háziorvosi körzet tájékoztatóját, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap.

1. Dr. Ország Orsolya háziorvos
2. Irattár

Nagy Attila Gyula polgármester: sajnos Dr. Csonka Erika sem tudott jelen lenni az ülésen.

Juhász Attila alpolgármester: a doktornő írásbeli tájékoztatójában kitért arra, hogy mennyire gyorsan növekszik az egyedül élő idős emberek száma a praxisában és ezáltal mennyire jó lenne egy bentlakásos idősek otthona a településen. Sok idős ember gyermeke, közeli hozzátartozója külföldön, vagy az ország másik felén tartózkodik, dolgozik, esély sincs, hogy a szülők gondozásában, ápolásában részt vegyen. A bentlakásos otthonok esetében hatalmas várólisták vannak.

Tudja, hogy sem korábban, sem most nincs sem uniós, sem állami támogatás intézményépítésre, de ha csak a nappali ellátást biztosító idősek otthona épületét bővítve, kiegészítve lehetne megoldani pár fős létszámmal a bentlakást, már az is sokat jelentene. Az igények nőni fognak, nehéz ügy, tartsák felszínen a problémát. Ha bármilyen lehetőségük adódna, lépjenek.

Nagy Attila Gyula polgármester: sajnos jelenleg nincs e célra sem hazai, sem uniós támogatás.

Marótiné Hunyadvári Zita Csigabiga Óvoda és Bölcsőde vezetője: szerinte már egy kicsike intézmény is jó lenne, hatalmas segítséget jelentene.

Nagy Attila Gyula polgármester: a bentlakásos intézmények finanszírozása nem rossz, de olyan eszközháttérrel, orvosi ellátottsággal kell rendelkezniük, ami nekik most szinte teljesíthetetlen – és itt nem az épület biztosítása a „legdurvább”. Ha lesz lehetőségük, nyilván pályázni fognak.

Dudás János PÜB elnöke: azt látja, az egészségügyben olyan adminisztrációs teher lett mostanra, hogy a betegekre nincs elegendő idő. A másik mondandója pedig nem egy-egy háziorvos, szakorvos „hibája”, hanem rendszerszintű anomália. Nem számít, hogy a beteg évek alatt mennyibe került az egészségügynek - 2-3 év múlva még mindig ugyanott tart a gyógyulási folyamatában, nem gyógyul. Hatalmasak a várólisták, ez is nagy gond.

Marótiné Hunyadvári Zita Csigabiga Óvoda és Bölcsőde vezetője: régebben volt szó arról, hogy a településen beindítanák a szakorvosi rendeléseket.

Nagy Attila Gyula polgármester: a felújított Egészségház kiváló helyszínül tudna szolgálni a szakorvosi rendeléseknek. Ő már ezzel kapcsolatosan egyeztetett a két háziorvossal, ezért is sajnálja, hogy nincsenek itt.

Kérdés, észrevétel van-e a II. számú háziorvosi körzet tájékoztatójával kapcsolatosan? Amennyiben nincs, úgy megköszöni a körzet munkáját és javasolja a tájékoztató jóváhagyását.

A Képviselőtestület 6 igen szavazattal a javaslattal egyetért és az alábbi határozatot hozza:

**50/2022. (III.22.) önkormányzati határozat**

**Tárgy:** Tájékoztató az egészségügyi alapellátás helyzetéről - a II. számú háziorvosi körzet tájékoztatója

**H A T Á R O Z A T**

Üllés Nagyközségi Önkormányzat Képviselőtestülete áttekintette a II. számú háziorvosi körzet tájékoztatóját, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap.

1. Dr. Csonka Erika háziorvos
2. Irattár

Nagy Attila Gyula polgármester: a következőkben a fogorvosi ellátás tájékoztatóját nézzék meg. Köszöni, hogy a fogorvos el tudott jönni az ülésre. Szóbeli kiegészítéssel szeretne-e élni?

Dr. Vezendi Tamás fogorvos: az ellátás minőségének javítása érdekében 70 %-os támogatottságú 14,5 millió Ft-os támogatású pályázatot nyújtott be a kis- és középvállalkozások eszközfejlesztése tárgyú pályázat keretében. Szeretne egy új kezelőegységet, új sterilizáló készüléket, röntgent stb. beszerezni. Volt egy hiánypótlása, ennek megoldásában köszöni az önkormányzat segítségét.

Nagy Attila Gyula polgármester: szeretné kérdezni, hogy miért kapnak olyan hosszú időre a betegek tb rendelésre időpontot?

Dr. Vezendi Tamás fogorvos: ez egy régóta fennálló probléma. A fogorvosi praxisnak van egy tb-s időkerete, amit, ha túllép, akkor ő ingyen dolgozik, azt már a központi költségvetés nem finanszírozza. Ingyen senki nem szeret dolgozni, ez azt gondolja, érthető. Ekkor jött a maszek rendelés gondolata, amit be is vezetett. A tb-s rendszer túllépte a keretét, a betegek jöttek többször is, a várólista egyre hosszabb lett. Próbálta időpont nélkül ellátni a betegeket, az sem volt jó, mert akkor egy adott napon megjelent embereknek nagyon sokat kellett várakozniuk, főleg, ha befutott egy-két sürgős eset. Volt, hogy minden megjelent aznap sorba sem került, az utolsókat el kellett küldeni a nap végén.

Nagy Attila Gyula polgármester: ez más településen is így van?

Dr. Vezendi Tamás fogorvos: ez a fogorvostól is függ. Ahhoz, aki normálisan végzi a munkáját, sokan járnak. Ő nem tesz különbséget a minőségi munkát illetően a tb-s és a maszek rendelés között. A jó munkához idő kell. Napi 8 órába nem fér bele 50 beteg. Az időpontra beírt betegek közé mindig beékelődik pár akut beteg, ami miatt csúsznak az időpontok, a rendelés meghosszabbodik.

Most annyira nem vészes az időpont kérdés, kb. 3 hónapra előre tudnak időpontot adni. Szörnyű, a magyar egészségügy, de ez mindenhol így van. Friss adat: a tb finanszírozott fogszabályozásra 6 évet kell várni. Szerinte az állam az egészségügyet próbálja átmagánosítani, a rendszer anomáliáit azért nem is próbálják megoldani.

Összeálltak a környező települések fogorvosai praxisközösségként, de ez sem megoldás. Nagyon sok az adminisztráció. Növelték a finanszírozásukat, de ez sem oldja meg a problémákat.

Nagy Attila Gyula polgármester: sajnos nagyon kevés a háziorvos, nem tudja, a fogorvosi ellátottság hogy áll?

Dr. Vezendi Tamás fogorvos: területfüggő. A keleti országrészben nagyon kevés az orvos, nyugat felé haladva számuk nő.

Nagy Attila Gyula polgármester: választások után a praxisközösségek jelentőségét szeretné emelni a Kormány.

Dr. Vezendi Tamás fogorvos: a praxisközösség eddig is megvolt. Ha a praxisközösség alapján kötelezni fogják a fogorvost az ellátásra, pl. 150 km-el távolabb, akkor az épphogy elüldözik az orvost, nemhogy megoldanák a gondokat.

Nagy Attila Gyula polgármester: köszöni a fogorvos munkáját és javasolja a fogorvosi körzet tájékoztatójának jóváhagyását.

A Képviselőtestület 6 igen szavazattal a javaslattal egyetért és az alábbi határozatot hozza:

**51/2022. (III.22.) önkormányzati határozat**

**Tárgy:** Tájékoztató az egészségügyi alapellátás helyzetéről – a Fogorvosi körzet tájékoztatója

**H A T Á R O Z A T**

Üllés Nagyközségi Önkormányzat Képviselőtestülete áttekintette a Fogorvosi körzet tájékoztatóját, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap.

1. Dr. Vezendi Tamás fogszakorvos
2. Irattár

*Dr. Vezendi Tamás fogorvos távozik az ülésteremből*

Nagy Attila Gyula polgármester: megkapták a védőnői körzetek tájékoztató anyagát.

Kiss Ilona védőnő: idén nagyon jól alakulnak a születésszámok, lehet, hogy meglesz a 30 baba is.

Sok a beköltöző, akik vállalják a második, harmadik gyermeket.

Nagy Attila Gyula polgármester: megköszöni a védőnők munkáját, egyben javasolja a védőnői szolgálat tájékoztatójának jóváhagyását.

A Képviselőtestület 6 igen szavazattal a javaslattal egyetért és az alábbi határozatot hozza:

**52/2022. (III.22.) önkormányzati határozat**

**Tárgy:** Tájékoztató az egészségügyi alapellátás helyzetéről – a Védőnői Szolgálat tájékoztatója

**H A T Á R O Z A T**

Üllés Nagyközségi Önkormányzat Képviselőtestülete áttekintette a Védőnői Szolgálat tájékoztatóját, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap.

1. Kiss Ilona védőnő
2. Irattár

Nagy Attila Gyula polgármester: az ügyeleti rendszerük kétpólusú, az egyik központ Mórahalmon, a másik Ruzsán van. Pár éve foglalkoztak azzal a kérdéssel, hogy az önkormányzat évente miért fizet 4-5 millió Ft-ot azért, hogy fenntartsa az ügyeletet? Ebből társulási szinten nagy „háború” lett, úgyhogy visszaléptek kilépési szándékuktól. Ha Üllés kilépett volna a rendszerből és a továbbiakban Szegedhez tartozik, akkor összeomlik a térségi rendszer az.

*Dr. Faragó-Mészáros Judit képviselő 15 óra 50 perckor távozik az ülésteremből*

Nagy Attila Gyula polgármester: megállapítja, hogy 7 fő képviselőből 5 fő képviselő jelen van, az ülés határozatképes.

Megkeresték az egészségügyi államtitkárt, aki biztosított forrást arra, hogy az önkormányzatoknak ne emelkedjen befizetése, ennek ellenére 6,5 millió Ft a hozzájárulás összege. Ezt a pénzt nem kellene fizetni, ha a szegedi ügyelethez tartoznának. Nagy gond, hogy évek óta nem tudnak emelni az ügyeleti díjakon az ügyeletet kötelezően ellátó háziorvosaiknak. A ruzsai ügyelettel nincs is gond, ott a személyi feltételek adottak, de a mórahalmi, az gyakorlatilag összeomlott. Az ügyelet finanszírozása lakosságszám alapján történik, a szegedi ügyelet működtetése, fenntartása azért kedvezőbb. Most annyi pénzt kaptak az államtitkártól, amivel az orvosok díjemelését valamilyen szinten megtudták valósítani, de ez nem jó – az orvosi ügyeleti rendszer országos, rendszerszintű átszervezésére lesz szükség. Probléma nemcsak náluk van, visszatérnek oda, hogy nincs elég orvos.

Meszesné Volkovics Szilvia képviselő: amikor Ruzsán van ügyelet, akkor Mórahalmon is van?

Nagy Attila Gyula polgármester: igen van, de Mórahalmon csak technikai személyzet van. Amennyiben ott orvosra van szükség, akkor az Ruzsáról megy át.

Dudás János PÜB elnöke: nagyon kevés az orvos. Visszatérve az üllési szakorvosi rendelések beindításának kérdéséhez. Lehet, hogy itt helyben nincs akkora akarat a háziorvosi praxisok részéről. Szegeden a magánrendelői szektorban dolgozó orvosok a saját hivatásuk mellett könnyebben megoldják tevékenységüket. Üllésre kijönni szakorvosi ellátást végezni lényegesebben több pénzért vállalnák el.

*Dr. Faragó-Mészáros Judit képviselő 15 óra 56 perckor visszatér az ülésterembe*

Nagy Attila Gyula polgármester: megállapítja, hogy 7 fő képviselőből 6 fő képviselő jelen van, az ülés határozatképes.

Marótiné Hunyadvári Zita Csigabiga Óvoda és Bölcsőde vezetője: az emberek a fizetős szakorvosi ellátást is vállalnák, csak lenne helyben. Egyébként egyre több üllési végzett orvosuk, gyógytornászuk van, lehet érdemes lenne velük is egyeztetni.

Nagy Attila Gyula polgármester: megkérdezik a háziorvosokat, nyilván a helyszín adott, a helyiségek rendelkezésre állnak.

Kérdés, észrevétel van-? Amennyiben nincs, úgy javasolja a központi orvosi ügyelet tájékoztatójának jóváhagyását.

A Képviselőtestület 6 igen szavazattal a javaslattal egyetért és az alábbi határozatot hozza:

**53/2022. (III.22.) önkormányzati határozat**

**Tárgy:** Tájékoztató az egészségügyi alapellátás helyzetéről – a központi orvosi ügyelet tájékoztatója

**H A T Á R O Z A T**

Üllés Nagyközségi Önkormányzat Képviselőtestülete áttekintette a Homokháti Kistérség Többcélú Társulása keretében működő központi orvosi ügyelet tájékoztatóját, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap.

1. Homokháti Kistérség Többcélú Társulása, Mórahalom
2. Irattár

**Aktuális kérdések**

Dr. Borbás Zsuzsanna jegyző: javasolja beszélni az ukrán menekültkérdésről. Üllésen hány gyermek van?

Kiss Ilona védőnő: tegnap volt kint a Bozsity vendégházban, ott 3 felnőtt és 5 gyermek.

Nagy Attila Gyula polgármester: az önkormányzat az Erdei Iskolát tudja rendelkezésre bocsátani számukra. Most vannak-e jelenleg?

Meszesné Volkovics Szilvia képviselő: igen, 2 felnőtt és 3 gyermek tartózkodik jelenleg az épületben. A 2 felnőtt közül 1 fő dolgozik, ő ebédet nem kért – munkahelyén kap. Folyamatosan szállítják számukra a szükséges és adományként adott ruházatot és egyéb felajánlásokat.

Juhász Attila alpolgármester: sajnos a menekültek között vannak olyan, régi, Magyarországon védőoltásokkal jól kezelt, ezáltal „elfeledett” betegek, mint a torokgyíkkal fertőzöttek.

Kiss Ilona védőnő: igen, az ő tapasztalata is az, hogy a gyermekek védőoltással való ellátása igencsak vegyes, van, aki a Magyarországon is szokásos védőoltások mindegyikét megkapta, és van, aki szinte egyiket sem.

Dr. Borbás Zsuzsanna jegyző: a menekültek ellátására vonatkozóan új központi szabályozás született, mely az orvosi és a védőnői ellátásról is rendelkezik, többek között a gyermekek hiányzó védőoltásáról is szó van benne.

*(Kiss Ilona védőnő távozik a teremből)*

**8.) Napirend**

**Üllés Nagyközségi Önkormányzat Képviselő-testülete Üllés Nagyközségi Önkormányzat Tanyagondnoki Szolgáltatás I-III. számú tanyagondnoki körzetek Szakmai Programjának módosítása**

Előadó: Nagy Attila Gyula polgármester

*(az előterjesztés a jegyzőkönyv 14. számú melléklete)*

Nagy Attila Gyula polgármester: az előterjesztést megkapták. A módosítás elsődleges indoka a helyettesítő gépjárművek használatának pontosítása.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a tanyagondnoki szolgáltatás szakmai programja módosításának melléklet szerinti elfogadását.

A Képviselőtestület 6 igen szavazattal a javaslattal egyetért és az alábbi határozatot hozza:

**54/2022. (III.22.) önkormányzati határozat**

**Tárgy:** Üllés Nagyközségi Önkormányzat Képviselő-testülete Üllés Nagyközségi Önkormányzat Tanyagondnoki Szolgáltatás I-III. számú tanyagondnoki körzetek Szakmai Programjának módosítása

**H A T Á RO Z A T**

Üllés Nagyközségi Önkormányzat Képviselőtestülete Üllés Nagyközségi Önkormányzat Tanyagondnoki Szolgáltatás I-III. számú tanyagondnoki körzetek Szakmai Programját 2022. április 1. napjától a melléklet szerint módosítja.

Felelős: Balogh Márta

Határidő: 2022. március 31.

Erről jegyzőkönyvi kivonaton értesítést kap:

1) Nagy Attila Gyula polgármester

2) Móczár Gabriella asszisztens

3) Irattár

Nagy Attila Gyula polgármester: kérdés, észrevétel a nyílt ülés keretében? Amennyiben nincs, úgy az elkövetkezendő témákra figyelemmel zárt ülés megtartását javasolja, melyet szavazásra bocsát.

A Képviselőtestület 6 igen szavazattal a javaslattal egyetért, és az alábbi határozatot hozza:

**55/2022. (III.22.) önkormányzati határozat**

**Tárgy:** Zárt ülés elrendelése

**H A T Á R O Z A T**

Üllés Nagyközségi Önkormányzat Képviselőtestülete – figyelemmel Magyarország helyi önkormányzatairól szóló 2011. évi CLXXXIX. törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1.) Nagy Attila Gyula polgármester

2.) Dr. Borbás Zsuzsanna jegyző

3.) Irattár

Nagy Attila Gyula polgármester: van-e még egyéb kérdés, észrevétel? Amennyiben nincs, megköszöni a részvételt és a nyílt ülést 16 óra perckor bezárja.

*(Marótiné Hunyadvári Zita Csigabiga Óvoda és Bölcsőde vezetője és Hódiné Vass Magdolna iskola tagintézmény-vezető távozik a teremből*

K.m.f.

Nagy Attila Gyula Dr. Borbás Zsuzsanna

polgármester jegyző